«Татар-Информ»

Республикада күп балалы гаиләләргә барлыгы 11218 җир кишәрлеге бирелгән

[Версия для печати](http://tat.tatar-inform.ru/news/2012/11/08/80176/?print=Y)

8 Ноябрь 2012,15:47

Хәзергә күп балалы гаиләләрдән җир кишәрлекләре белән тәэмин итүгә кагылышлы 20555 гариза алынган

(Казан, 8 ноябрь, “Татар-информ”). Бүгенге көндә Татарстанда түләүсез җир участогы алуга хокукы булган 24 мең 605 күп балалы гаилә исәпләнә.   
7 ноябрьгә булган мәгълүматларга караганда, Татарстанда өч һәм аннан күбрәк балалары булган гаиләләрдән җир кишәрлекләре белән тәэмин итүгә кагылышлы 20555 гариза алынган.  
ТР Җир һәм мөлкәт мөнәсәбәтләре министрлыгының Җир ресурслары идарәсе хәбәрләренә караганда, хәзергә республиканың 43 муниципаль районында һәм Чаллы шәһәрендә күп балалы гаиләләргә барлыгы 11218 җир кишәрлеге бирелгән, ягъни гаризаларның 59 проценты канәгатьләндерелгән.